Marondera - Wikipedia

# Marondera

### vanuit Wikipedia, die vrye ensiklopedie.

Marondera is 'n redelike groot dorp in die provinsie Mashonaland-Oos van Zimbabwe met 'n geraamde bevolking in 2007 van 60 291.

Die dorp het tot ongeveer 1982 as Marandellas, 'n verbastering van sy oorspronklike naam, bekend gestaan. Dit is 72 km suidoos van Harare op die hoofpad na Mutare geleë. Die naam is afgelei van die naam van die hoofman van die Zezuru-stam wat eens hier gewoon het. Die dorp is rondom 'n groot sentrale plein aangelê en is redelik boomryk, met 'n aangename klimaat danksy die hoogte bo seespieël.

Van die vernaamste bedrywe in die omgewing is bosbou, beesboedery, suiwelprodukte, graan en tabak, hoewel die landbousektor sedert die jaar 2000 feitlik in duie gestort het vanweë Robert Mugabe se beleid om beslag te lê op plase in wit beheer.

## [wysig] NG gemeente

Die NG gemeente Marandellas is op 1 November 1950 gestig. Die eerste leraar was ds. H.C. de Wet. Voor die kerkgebou opgerig is, is eredienste in 'n Dingaansfeeshuis in een van die gemeente se wyke gehou. By afstigting was hier 270 lidmate oor 400 myl van noord tot suid versprei. In 2007 het daar 37 lidmate oorgebly wat deur 'n predikant wat die gemeente met Rusape deel, bearbeid word.

## [wysig] Bronne

- Mayhew, Vic (red.), Reader’s Digest Illustrated Guide to Southern Africa, The Reader’s Digest Association South Africa (Pty.) Limited, Kaapstad, 1980.

## [wysig] Eksterne skakels

- 'n Weeklikse nuusbrief deur skrywer Cathy Buckle oor die situasie op Marondera en in Zimbabwe

Ontsluit van "http://af.wikipedia.org../../../m/a/r/Marondera.html"

Kategorie: Zimbabwe

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Português